**PTIČJA JEDINICA LASTAVICE**

**MISIJA: KROV**

Kapetan Čuček uživao je u ispijanju kave i grickanju sušenih grožđica kad ga odjednom prekine narednik Pile.

„Kapetane Čuček, golubovi su nam oduzeli krov!“ obavijesti ga.

„Molim?! Kako je to moguće?!“ ljutito će kapetan Čuček. „Bio je to najljepši, najcrveniji, najviši krov. Trebali ste ga dobro čuvati, naredniče!“ reče kapetan. „A ti ga profućkaš samo tako! Zanima me što ste radili da se to dogodilo?“

„Paaa, kapetane, malo smo kartali belu, a onda su došli oni debeli golubovi i otjerali nas“, odvrati narednik Pile.

„Čekaj malo“, začuđeno će kapetan Čuček. „Ako sam ja dobro shvatio, naredniče Pile, vi kartate belu na smjeni?“

„Da“, kaže narednik Pile nasmijana lica koje ubrzo nestane vidjevši kapetana ljutog.

„Golublji mozak!“ promrmlja kapetan Čuček kroza zube. „Čekaj!“ vikne kapetan. „To je to!“ sinula mu je ideja.

„Tinaaa!“

Sigurno se pitate tko je Tina. Ona je dizajnerica, krojačica i stroj za rješavanje svih kapetanovih problema. Doletjela je brzo poput metka i stala u stavu mirno pred kapetana očekujući nov zadatak.

„Tina, možeš li mi napraviti kostim goluba?“ upita ju kapetan.

„Naravno, što ja to ne mogu!“ kaže Tina i odmjeri narednika od kljuna do kandže.

Za to vrijeme na osvojenom krovu golubovi su kartali pajceka i razgovarali: „Baš smo lako otjerali one lastavice“, kaže jedan.

„Da“, reče kroz osmjeh drugi.

Malo dalje od njih stražari golubovi čuvali su stražu. Odjednom je doletio jedan uznemireni golub: „Na krovu je nađen otrov za štakore i zamke za ptice!“

„Molim?!“ stražari se upitno pogledaju pa nastave dok su se dizali u zrak. „Odmah ćemo obavijestiti o tome ostale i narediti im da smjesta odu.“ Golub kimne i malo zaostane kako bi bio siguran da su golubovi otišli, a onda se nasmije. Bio je to maskirani narednik Pile.

„Kapetane, neprijatelj je otišao“, zacvrkutao je tajnim kodom.

„U redu, šaljemo sve lastavice tog krova natrag“, kaže kapetan Čuček.

„Jesam li još uvijek golublji mozak?“ upita narednik Pile samouvjereno.

„Da nisi golublji mozak, dobio bi otkaz“, kaže kapetan Čuček kroz smijeh.

**Lovro Papišta, 5. razred**

**Osnovna škola Ksavera Šandora Gjalskog, Zabok**

**Mentorica: Tina Marušić**